กูรูยก CBG แกร่งสุดในกลุ่ม เก็งปีนี้กำไรโตไม่ต่ำกว่า 30% สวนกระแสศก.ซบ
CBG ณ เวลา 11.00 น.อยู่ที่ 38.00 บาท บวก 0.50 หรือ 1.33% มูลค่าการซื้อขาย 17.91 ล้านบาท โดยราคาหุ้นเปิดตลาดที่ 37.50 บาท ระหว่างวันมีการปรับตัวขึ้นไปแตะระดับสูงสุดที่ 38.25 บาท และแตะระดับต่ำสุดที่ 37.50 บาท
31 มี.ค. 2558

ผู้สื่อข่าวรายงานว่า ราคาหุ้นบริษัท คาราบาวกรุ๊ป  จำกัด (มหาชน) หรือ CBG ณ เวลา 11.00 น.อยู่ที่ 38.00 บาท บวก 0.50  หรือ 1.33% มูลค่าการซื้อขาย 17.91 ล้านบาท โดยราคาหุ้นเปิดตลาดที่ 37.50 บาท ระหว่างวันมีการปรับตัวขึ้นไปแตะระดับสูงสุดที่ 38.25 บาท และแตะระดับต่ำสุดที่ 37.50 บาท

บล.บัวหลวง ระบุในบทวิเคราะห์(31 มี.ค.)ว่า แนะซื้อ CBG เป้าพื้นฐาน 43 บาท ฝ่ายวิเคราะห์ได้มีโอกาสพูดคุยกับคุณเสถียร เศรษฐสิทธิ์ ประธานกรรมการและซีอีโอของ CBG ซึ่งการพูดคุยครั้งนี้เป็นการยืนยันมุมมองเชิงบวกต่อแนวโน้มการเติบโตของ CBG และความมั่นใจต่อผลการดำเนินงานของบริษัท เชื่อว่าบริษัทเป็นหนึ่งในบริษัทที่แข็งแกร่งที่สุดในบรรดาบริษัทที่จดทะเบียนในตลาดหลักทรัพย์และมีความเสี่ยงขาลงต่อกำไรน้อยที่สุดในช่วงที่ภาวะเศรษฐกิจซบเซาในขณะนี้
ดังนั้น จึงยังคงประมาณการอัตราเติบโตของกำไรเฉลี่ยสะสมต่อปีที่ 30% ไม่เปลี่ยนแปลง ยังคงชื่นชอบ CBG ในกลุ่มเครื่องดื่มมากที่สุด
ด้านยอดขายต่างประเทศ ยังคงมั่นใจต่อการขยายตัวในระดับภูมิภาคและยังคงประมาณการอัตราการเติบโตที่46% สาหรับปี 2558 สูงกว่าเป้าของผู้บริหารที่ 34% เล็กน้อย แม้เศรษฐกิจไทยอาจชะลอตัว แต่ตลาด CLMV นั้นกาลังเติบโตอย่างเร็ว ด้วยยอดขายในกลุ่ม CLMV ที่เพียง 1,315 ล้านบาทในปีที่ผ่านมา หรือคิดเป็น 25% ของยอดขายในประเทศ จึงเชื่อว่าบริษัทยังมีพื้นที่ให้เติบโตไดอีกมากจากระดับดังกล่าว
ทั้งนี้ กำไรยังมีแนวโน้ม อัพไซด์จากผลิตภัณฑ์ใหม่จาก CBG ในปีนี้ ซึ่งได้แก่เครื่องดื่มอัดแก๊สคาราบาวซึ่งมีกำหนดเปิดตัวในไตรมาส 2/58 ในตลาดกัมพูชา เชื่อว่าสินค้าใหม่จะช่วยหนุนทั้งยอดขายและอัตรากำไรของบริษัทให้ปรับตัวขึ้นไดอีก